MC Pipokinha

דורות הלנה דה סוזה אלבס (באנגלית: Doroth Helena de Sousa; נולדה ב-17 באוגוסט 1998) אשר ידועה בשם הבמה MC Pipokinha היא זמרת-יוצרת ורקדנית ברזילאית. התפרסמה בעיקר בעקבות מעשים מיניים שבוצעו בהופעותיה על ידיה ועל ידי מעריציה.

== ביוגרפיה ==
על פי ריאיון שקיימה ב-G1 , הלנה אלבס נולדה בעיירה Forquilhinha , גדלה ב-Capivari de Baixo , בדרום סנטה קטרינה שבברזיל, כבת מאומצת למשפחה מורמונית<ref name=":0"></ref>. בעוד על פי מקורות אחרים היא נולדה בעיירה Tubarão , גם היא בסנטה קטרינה<ref></ref>.

בשנת 2019 עברה אלבס אל העיר סאו פאולו, שם נאלצה לישון בבתים של מכרים או בברים ובחנויות טבק. בתקופה זו הכירה אנשים העוסקים בביילה פאנק, והוזמנה לשמש כרקדנית בקליפים של שירי ביילה פאנק. היא הוזמנה להשתתף גם בסדרת סרטוני יוטיוב הסוקרים את החיים בשכונות העוני בברזיל, שם התבלטה על ידי כך שיצרה לעצמה דמות של נערה מפתה הדומה לאלו מתוכניות הקומדיה<ref name=":0" />.

=== 2019–2023: קריירה ===
בשנת 2020, החלה אלבס את הקריירה המוזיקלית שלה וצברה פופולריות עם פרסום שירים בעלי כוריאוגרפיה ומילים חושפניות<ref></ref><ref></ref>, תוך שהיא מכנה את עצמה Rainha da Putaria (בעברית: מלכת הזונות)<ref name=":0" /><ref></ref>.

באוגוסט 2021 היא הוציאה יחד עם MC Nerak, את השיר "Índio". השיר הוסר בסופו של דבר מרשתות הסטרימינג בנובמבר של אותה שנה, בעקבות תלונה של הראפר הברזילאי Kaê Guajajara , אשר גינה את מילות השיר, אשר לדבריו עושות שימוש פסול בסטריאוטיפים המיוחסים לתרבות הילידים. הראפר ביקר גם את העובדה שבוידאו-קליפ של השיר נראים מספר שחקנים לובשים כיסויי חלציים, כיסויי ראש ומכנסיים עשויים נוצות ועלים, כמו גם מצנפות ושמלות שאינן קשורות לתרבות הילידית הברזילאית שאותה הם מתיימרים להציג<ref></ref>.

באותו חודש יצא השיר "Bota na Pipokinha" אשר צבר מעל ל-30 מיליון צפיות ביוטיוב<ref></ref>, מעל ל-20 מיליון השמעות בספוטיפיי<ref name=":6"></ref>, ונכנס למקום ה-48 במצעד ספוטיפיי ברזיל.

בשנת 2022 היא חתמה על חוזה עם חברת Novo Império<ref></ref>, וכיום היא מנוהלת על ידי וגנר מגאלהאס<ref></ref>. היא פרסמה עוד מספר סינגלים אשר צברו מיליוני צפיות ביוטיוב, ובנובמבר של אותה שנה זכתה בפרס Prêmio Sobre Funk בקטגוריית הזמר הטוב ביותר<ref name=":1"></ref><ref name=":2"></ref>.

במרץ 2023 הוציאה לאור את הסינגל Noite Fria בהשתתפות MC IG. הסינגל צבר מעל 20 מיליון השמעות בספוטיפיי<ref name=":6" /> ומעל 20 מיליון צפיות ביוטיוב<ref></ref>.

== תדמית ציבורית ==
=== מיניות בהופעות ===
אלבס בשנת 2023
ההופעות של אלבס ידועים בסצנות של אלימות מינית בהסכמה, במהלכם הרקדנים תופסים מעריצים שרוצים להשתתף, זורקים אותם מעלה ומטה, תוך כדי הכאתם. הזמרת נוהגת לעיתים להניח כתר על ראשה תוך שהיא מכנה עצמה "מלכת הזונות"<ref name=":0" /><ref></ref><ref></ref>. ב-12 בינואר 2023, אחד מאותם משתתפים איבד את הכרתו לאחר שהופל מהבמה בעקבות בעיטה שספג מאחד הרקדנים<ref></ref>. באותו חודש, הופץ ברשתות החברתיות סרטון בו נראה כי הזמרת חווה תקיפה מינית באמצע הופעה, כשכמה גברים ניסו להפשיט ממנה את התחתונים לאחר שירדה אל הקהל<ref></ref><ref></ref>. אלבס אישרה לאחר מכן כי המעשים היו שלא בהסכמה אך ציינה כי לדעתה הטרדה מינית זה "הדבר הכי נורמלי שקיים", ושהדבר החשוב הוא שהאישה תדע להגן על עצמה. עוד הוסיפה כי "מי שלא יודעת איך להתמודד עם הטרדות, אז שלא תלבש בגדים קצרים", וכי לה לא אכפת שהמעריצים יראו אותה עירומה או יגעו בה כל עוד יבקשו זאת בצורה מנומסת<ref></ref><ref name=":5"></ref>. בעקבות האירוע הגיש חבר מועצת עיריית גורופי איוונילסון מריניו הגיש עתירה לבית המשפט בטענה כי יש למנוע כניסה של ילדים ובני נוער להופעותיה הבאה של הזמרת.

במרץ של אותה שנה, גרמה שוב לסערה תקשורתית לאחר שפורסם תיעוד של מעריצה אשר עלתה לבמה וביצעה בזמרת מין אוראלי בהסכמתה. התיעוד הפך במהרה לוויראלי תוך שהיו רבים שהגנו על זכותה של הזמרת לעשות כרצונה בהופעותיה, ומנגד הושמעה ביקורת על כך שהמעריצים רצו לראות אותה מופיעה ושרה שירים, ולא לצפות בה מקיימת יחסי מין באוגוסט 2023 שוב עוררה סערה כאשר העלתה שני מעריצים לבמה לבצע מין אוראלי.

=== במדיה החברתית ===
בספטמבר 2022 נחסם חשבון האינסטגרם של אלבס בגין פרסום תכנים פורנוגרפים. במרץ 2023, פסק בית המשפט בסאו פאולו כי על אף שהזמרת משתמשת בגופה ובקונטציות מיניות בפלטפורמה, הדבר לא מהווה עילה לחסימה והטיל על חברת מטא קנס בשווי 50 אלף ריאל ברזילאי. נכון לאפריל 2023 מונה חשבון האינסטגרם של אלבס מעל ל-3 מיליון עוקבים<ref></ref>.

=== הכפשת אנשי חינוך ===
בתחילת 2023 התבטאה הזמרת בזלזול כלפי אנשי חינוך דרך חשבון האינסטגרם שלה. היא כינתה אותם מובטלים ולעגה לגובה שכרם. התבטאות זו גררה סדרת ביטולי הופעות של הזמרת, בין השאר באוניברסיטה הפדרלית של ריו גרנדה דו נורטה , ב-Cariacica , אספיריטו סאנטו, בלנאריו קמבוריו, סנטה קטרינה, Ribeirão Preto , סאו פאולו והמחוז הפדרלי של ברזיל<ref></ref><ref></ref><ref></ref>. מצוותה של אלבס נאמר בתגובה כי דבריה פורשו בצורה מעוותת וכי היא מאמינה בחשיבות אנשי החינוך ובצורך שלהם להשתכר שכר מכובד<ref></ref><ref></ref>.

=== האשמות בזואופיליה ===
בפברואר 2023 הואשמה הזמרת בזואופיליה ובהתעללות בבעלי חיים בעקבות סרטון שפורסם בפלטפורמת OnlyFans בו היא נראית כשגור חתולים מוצץ את שדיה. נציג המשטרה האזרחית של פרנה וחבר הפרלמנט הברזילאי מתאוס אראוג'ו ליולה, דרשו מהמשטרה הפדרלית ומהמשרד הציבורי הפדרלי לחקור את המקרה. פלטפורמת OnlyFans פרסמו הודעה בה הם מודיעים כי תוכן מסוג זה מפר את כללי הפלטפורמה, ויש לאסור יוצרים המפרסמים תוכן שכזה<ref></ref><ref></ref><ref></ref>.

== חיים אישיים ==
לאמה המאמצת של אלבס יש שלושה ילדים משלושה גברים שונים<ref name=":5" /><ref></ref>. לדברי אלבס, אמה המאמצת אפשרה להשמיע רק מוזיקה דתית בבית. בני המשפחה נהגו להתפלל מספר פעמים ביום ולקרוא בספר מורמון. אלבס טוענת כי היא מאמינה בדת וכי הקהילה המורמונית הייתה טובה כלפיה<ref name=":0" />.

בשנת 2023 חשפה כי במהלך מגפת הקורונה הצטרפה לפלטפורמת מכירת תוכן למבוגרים, מהם הרוויחה מעל לחצי מיליון ריאל ברזילאי, מה שהעניק לה את האפשרות לממן טיפוליים פלסטיים ואת רכישת הבית הראשון שלה<ref></ref><ref></ref>.

== פרסים ==
{| class="wikitable"
|+
!שנה
!פרס
!קטגוריה
!תוצאה
!ביבליוגרפיה
|-
|2022
|Prêmio Sobre Funk
|הזמר הטוב ביותר
|
|<ref name=":1" /><ref name=":2" />
|}

== קישורים חיצוניים ==

== הערות שוליים ==

קטגוריה:רקדניות ברזילאיות
קטגוריה:זמרות-יוצרות ברזילאיות
קטגוריה:מחלוקות סביב טענות לתועבה במוזיקה
קטגוריה:ברזילאים שנולדו ב-1998